open-index/open-wikipedia-markdown huggingface dataset:
Amy Winehouse

**Amy Jade Winehouse** (* 14. Septemba 1983 in Southgate, London; † 23. Juli 2011 in Camden, London) woa a britische Sängarin und Liadaschreiwarin. Se hod vo R'n'B bis Jazz und Soul gsunga. Söwa hodsa si ois Soulsängarin bezeichnet und hod auf da Tradition vo da Londona Mod-Kuitua vo de 1960a Joa aufbaut, de wos Soul ois Ausdruck vau Subversion und Eskapismus gseng haum. Mitn Oibum *Black to Black* hods 2006 ian Duachbruch ghobt und fümf Grammy Awards dafia ogramt

De Amy is in ana jidischn Famülie in Noadlondon aufgwoxn, vau da Muada hea mit russischn Vuafoan. Sie is scho ois Jugendliche in Londona Clubs auftretn und hod mit 18 ian easchtn Plottnvatrog untaschriem.

Nem ian musikalischn Eafoig, woa de Winehouse aa a Mode-Stüikone. Sie hod zan Beispü a Renaissance vo da *Behive-Frisua* vau de 1960a Joa bewiakt. Da Karl Lagerfeld hod fia a Chanel-Modnschau im Joa 2007 den Winehouse-Stü iwanumma. De Modölle woan wia de Amy gschminkt und haum Beehives drong.

## Diskografie

### Oibm


### Singles

### EPs
* 2003: *Frank*
* 2004: *Sessions@AOL*
* 2006: *Back to Black*
* 2007: *iTunes Festival: London 2007*
* 2007: *Frank Remixes*
* 2007: *Remixes & B Sides*
* 2007: *Remixes - CD 1*

## Literatua
* Michael Fuchs-Gamböck und Thorsten Schatz: *Amy Winehouse: I’m no good* (2008) ISBN 978-3-8025-1783-9, Verlag: Egmont Vgs 
* Nick Johnstone: *Amy, Amy, Amy&nbsp;– Die Amy Winehouse-Story* (2008) ISBN 978-3-86543-377-0

## Im Netz

* Offiziölle Internetzpresenz
* 
* 
* Dokumentarfüm "The Girl Done Good" (Englisch)

## Beleg
1. Briaf vom Johannes

Da **1. Briaf vom Johannes** oda **1. Johannesbriaf** is a Teil vom Neia Testament in da Bibel, da wohrscheinlich gegn Ende vom 1. Jahrhundat n. Kr. gschriem worn is. Da Vafassa vo diesm Briaf wird mit'm Vafassa vom Johannesevangelium identifiziat, und beide Werke san si aa stilistisch recht ähnlich. Da Briaf behandlt untaschiedliche Themen und mahnt u. a. aa zum Festhoitn am wohrn Glaubn und zur Bruadaliebe in da Gmeinde.

## Beleg
Briaf an de Hebräa

Da **Briaf an de Hebräa** oda **Hebräabriaf** is a Teil vom Neia Testament in da Bibel. Im Briaf wird koa Vafassa ogebm, oba früha is da Briaf oft am Paulus zuagschriem worn. Wohrscheinlich is da wiakliche Vafassa a Judnchrist gwesn, da vom paulinischn Gedankn beeinflusst gwesn is und an Briaf zwischn 85 und 95 n. Chr. gschriem hot.

## Beleg
3. Briaf vom Johannes

Da **3. Briaf vom Johannes** oda **3. Johannesbriaf** is a Teil vom Neia Testament in da Bibel, da traditionell am Vafassa vom Johannesevangelium zuagschriem wird. Da Adressat is a gwissa Gaius, vo dem oba sunst nix bekannt is.

## Beleg
Bavaria bavarissima

Ois **Bavaria bavarissima** (lodainisch fia: *des bairischste Baiern*) wean in da Dialektologie und Schbrochwissnschoft de Regionen fum boarischn Schbrochraum bezaichnet, de koa oda fost koa ned boarischs Schbrochsubstrat haum. Histoarisch gseng han des de Regionen, de schau in da friasdn Zeid fu da Landnahme fu bajuwarische Leit bsidlt woan san, oiso so im 6tn Joahundat. Jene Regionen, de eascht schbeda im Lauf fum Mittloita fu de Bajuwaren kolonisiad woan san und so eascht zu boarischschbrochige Regionen woan san, ghean ned dazua. Doatn hod de Schbroch nemli a an Ainfluss fu de Leit de foahea doat glebt haum, oda fu de, de si gemoansaum mid de Bajuwaren doat aungsidlt haum. So gibts in Keantn, da Steiamoak, in Niedaöstareich, im Buagnlaund, owa a in da Owerpfolz bis heit an slawischn Ainflus im Dialekt. In Diaroi und im alpinen Bereich fu Soizbuag gibts an romanischn Ainfluss im Dialekt und im Wesdn fu Obabayern und Diaroi gibts an alemannischn Ainfluss. Im Osdn und Sidn fu Estareich, sowia in da Owerpfolz kimd zum slawischn Subsdrat nu a fränkisches Supersdrat dazua, des bsondas schdoak im buagnlandlarischn Hianzischn zum hean is und im Karntnarischn, sowia im owerpfolzischn Nordboarisch, wos schau Richdung Niambeag und Fraunkn ged.

;Zu da Bavaria bavarissima ghean:

* Obaöstareich westlich fu da Traun
* Da Soizbuaga Flochgau
* Niedabayern sidli fu da Deana
* Obabayern östlich fum Lech und sidli fu da Deana

Begriffliche Antonyme san in da germanistischen Schbrochwissenschoft de Termini Bavaria Slavica und Romania submersa.
2. Briaf vom Johannes

Da **2. Briaf vom Johannes** oda **2. Johannesbriaf** is a Teil vom Neia Testament in da Bibel, da traditionell am Vafassa vom Johannesevangelium zuagschriem wird. Sicha is de Vafassaschaft oba net. Jednfois is da Briaf vom Stil und Inhoit her aa am 1. Johannesbrief ähnlich. Im Vordagrund steha Anweisungen üba de christliche Lebnsführung und de Abweisung vo Irrlehran.

## Beleg
Offnbarung vom Johannes

De **Offnbarung vom Johannes**, oftmois oafach **Offnbarung** oda aa **Apokalypse** gnennt, is des letzte Buach vom Neia Testament in da Bibel. Noch Angabe im Buach is da Verfassa a gwissa Johannes. De unmittlbarn Adressatn san siebm Gmeindn in Kleinasien, de oba de gsamte Christnheit repräsentian.

Manche Leit glaubm, dass de siebm Gmeindn a metaphorischs Symbol für siebm Epochn vo da Kirchngschicht steha.

## Inhoit

De Offnbarung fangt o mit den sog. Sendschreibm, bei dene de siebm Gmeindn oanzln ogsprocha wern. Da Hauptteil besteht dann aus da Schildarung vo endzeitlichn Visionen, de da Verfassa gseng habm soll.

## Beleg
Briaf vom Judas

Da **Briaf vom Judas** oda **Judasbriaf** is a Teil vom Neia Testament in da Bibel. Noch da Angabe im Briaf is da Vafassa a gwissa „Judas, Bruada vom Jakobus“. Diesa Jakobus wird traditionell mit'm Herrnbruada Jakobus in Vabindung bracht, wonach da Vafassa dann da Herrnbruada Judas waar. Des Hauptthema vom Briaf is jednfois de Warnung vor Irrlehran, de zu Spaltungen in da christlichn Gemeinschaft führn kanntn.

## Beleg
Oids Testament

As **Oide Testament** is a Sommlung vo Schriftn, de wo vo Judn und Kristn ois Zeignis vo da geddlichn Offnboarung on de Menschn ogseng wead. De Schriftnsommlung is im Judndum da Tanach, im Kristndum buidt se mid'm Neia Testament zamm de Bibe. Demnoch soi de Obfossung vo dene Schriftn vom Geist Goddes inspiriat sei. Zwischn'm Tanach und'm Oidn Testament in da kristlichn Bibel san owa Untaschiede in da Reihnfoige vo de Schriftn, und monche Schriftn vom kristlichn Oidn Testament kumma in Tanach aa iwahapts ned voa. Zwischn katholischn und protestantischn Ausgom bstenga emfois Untaschiede.

## Beleg
Neis Testament

As **Neie Testament** is a Sommlung vo Schriftn, de im Kristndum ois Zeignis vo da gedlichn Offnboarung on de Menschn guit. As Neie Testament buidt mid'm Oitn Testament zamm de Bibel. De neitestamentlichn Schriftn san etwa zwischn 50 und 120 n.&nbsp;Kr. gschriem worn.

## Beleg
Kapritzpolster

A **Kapritzpolster** is a kloana Boista zua Dekoration, auf Braissisch dad ma *Zierkissen* dazua sogn. A so a Kapritzboistal legt ma baim Bettmocha ois ola lezts auf de aundan gressan Boisda drauf. A bai ana Sof oda am Diwan ghead a Kapritzboistal dazua, des ned nua sche ausschaud, sondan des ma a fian Bugl nema kau, dass gmiadlicha is.

Des Woat Kapritz kimd fum italienischn Woat *capriccio*, des Laune, Schrulle oda Spleen hoast. So a Kapritzboistal, oda Kapritzal wia ma im Dialekt oft gsogt hod, is oiso a launisches Boistal, des ma aus ana Laune hiduad, wails liab ausschaugt.

## Beleg
*Maria Hornung, Leopold Swossil: *Wörterbuch der Wiener Mundart*; ÖBV Pädagogischer Verlag, Wean, 1998 ISBN 9783215073472
*Youtube: Der Hofrat Geiger part 02.DAT (Szene mit Hans Moser, ab Min. 13:10)
Rehab

**Rehab** is a Liad vo da Amy Winehouse vau iam zwatn Studiooibum, *[[Back to Black]]*. Des Liad woas Hauptliad vau dem Oibum, is 2006 easchienen und is vo da Amy söwa gschriem wuan. Da Liadtext is autobiografisch. Es geht um Oikohoilismus und um de Vaweigarung in de Reha (engl. 'Rehab', Entzugsklinik) eigliefat z wean. Es wiad oigmein gsogt, dass des s Leitliad von da Amy warad.

## Auszug

*1. Strophn*
:They tried to make me go to rehab but I said 'no, no, no'
:Yes I've been black but when I come back you'll know know know
:I ain't got the time and if my daddy thinks I'm fine
:He's tried to make me go to rehab but I won't go go go

*Iwasetzung*
:Se woin mi aufd Reha schickn, owa i hob gsogt: na, na, na
:Jo, i woa featig, owa waun i zruckkum wiast nix meakn, meakn, meakn
:I hob eh kaa Zeit ned und mei Voda denkt, mia gehts guad
:Ea wüü mi owa aufd Reha schickn, owa i wea ned geh, geh, geh

## Hintagrund
Des Liad haundld vau da Vaweigarung vau da Amy in a Rehabilitationszentrum fia Drognentzug z geh. Ia Management hod ia des nohe glegt ghobt. De Amy hod des so gschüdat: "I asked my dad if he thought I needed to go. He said no, but I should give it a try. So I did, for just 15 minutes. I went in said 'hello' and explained that I drink because I am in love and have screwed up the relationship. Then I walked out." De Winehouse hod drauf ia Management-Firma gwexld.

## Auszeichnung
*Rehab* hod 2008 drei Grammy Awards gwunna, fian "Record of the Year", fian "Song of the Year" und fiad "Best Female Pop Vocal Performance".

## Chartplatziarung

## Track Listn und Formate
;UK CD 1
# "Rehab" (Oibum Version) – 3:36
# "Do Me Good"

;UK CD 2
# "Rehab" (Oibum Version) – 3:36
# "Close to Front"
# "Rehab" (Desert Eagle Discs Vocal Mix)

;UK Digitala Download
# "Rehab" (Hot Chip Vocal Remix) [Hot Chip Remix] – 6:58
# "Rehab" (Pharoahe Monch Remix) [Amy Winehouse vs Pharoahe Monch] – 3:36
# "Rehab" (Vodaphone Live) [Live at TBA] – 3:40

;USA Digitala Download
# "Rehab" (Remix) [featuring Jay Z] – 3:52
# "Rehab" (Pharoahe Monch Remix) [Amy Winehouse vs Pharoahe Monch] – 3:36

## Beleg


## Im Netz
* Lyrics 
* 
* Amy Winehouse – "Rehab" Live ba David Letterman
Tora

De **Tora**, vom Griachischn aa **Pentateuch** gnennt, is de Bezeichnung fia de fimf Biacha Mose (Genesis, Exodus, Levitikus, Numeri, Deiteronomium) und is damit da Ofang vom jidischn Tanach und vo da kristlichn Bibel (do sans de fümf Biacha vom Moses). De Text san woi zwischn uma 900 v. Kr. und uma 550 v. Kr. gschriem worn, wobei de Tora traditionell oba am Moses zuagschriem werd.

## De Begriff
### De 5 Biacha ois Tora
Tora is da Nauman vau de 5 Biacha.

### De Toraroin ois Tora
De Toraroin wiad aa Tora gnennt. Des is a Pergamentsroin, auf dea wos de fümf Biacha aufgschriem san. Do aussa wiad im jidischn Godsdienst vuaglesn.

### De Mischna ois Tora
Tora haaßt ma aa de Mischna. Des is de mündliche Iwaliefarung vau da Auslegung vau da Tora.

## De Nauman vau de Biacha
De Tora bzw. da Pentateuch is im Hebräischn und im Griechischn in fümf Biacha eihteut. De Eihteulung is entstaundn, weu de antikn Schriftroin aus Papyrus oda Pergament a begrenzte Gräß ghobt haum. Im Hebräischn wiad des noch de easchtn Weata vaum Text benaunt.

## Beleg


## Im Netz

*Jewish Encyclopedia: Torah
*Great resource of Torah for the Shabbat Torah portions)
*Three Complete Kosher Sefer Torah Scrolls for Study online (Congregation Beth Emeth of Northern Virginia)
*Sefer Torah Scroll for Study online with Megillot and commentaries
*Computer generated Sefer Torah for Study online with translation, transliteration and chanting (WorldORT)
Gregor Maria Hanke

Da **Gregor Maria Hanke [[Benediktinaordn|OSB]]** (* 2. Juli 1954 in Elbersroth ois **Franz M. Hanke**) is seit 2006 da Bischof vo Eichstätt. Sei bürgalicha Nama is **Franz M. Hanke**, da Nama Gregor Maria is sei Ordnsnama, den er 1982 beim Eitritt in den Benediktinaordn erhoitn hat.

## Weake

* *Der Odenkanon des Tagzeitenritus Konstantinopels im Licht der Beiträge H. Schneiders und O. Strunks – eine Relecture*; in: Hans-Jürgen Feulner, Elena Velkovska, Robert F. Taft S.J. (Hrsg.): *Crossroad of Cultures. Studies in Liturgy and Patristics in Honor of Gabriele Winkler*; Orientalia Christiana Analecta, 260; Pont. Ist. Orient, Rom, 2000; S. 345–367.
* *Vesper und Orthros des Kathedralritus der Hagia Sophia zu Konstantinopel: eine strukturanalytische und entwicklungsgeschichtliche Untersuchung unter besonderer Berücksichtigung der Psalmodie und der Formulare in den Euchologien*, 2 Bände; Diss. theol. Phil.-Theol. Hochschule Sankt Georgen Frankfurt am Main 2002
* *Projekt Netzwerk Umwelt: Erarbeitung und Präsentation einer Umweltausstellung zum Thema „Glauben und Handeln“ in der Benediktinerabtei Plankstetten*; Berching, 2004.
* *Achtsam-Genügsam-Nachhaltig: Benedikt und Ökologie*; in: Notker Wolf (Hrsg.): *Die Botschaft Benedikts*; Münsterschwarzach, 2008.

## Beleg
Ludwig Schick

Da **Ludwig Schick** (* 22. Septemba 1949 in Marburg) is seit 2002 da Erzbischof vo Bamberg. Davor is er vier Jahre lang Weihbischof vo Fulda gwesn. Außadem is er in da Deitschn Bischofskonferenz da Vorsitznde vo da Kommission Weltkirche.

## Beleg
Friedhelm Hofmann

Da **Friedhelm Hofmann** (* 12. Mai 1942 in Köln) is vo 2004 bis 2017 da Bischof vo Wiazburg gwesn. Davor is er zwöif Jahre lang Weihbischof vo Köln gwesn. In da Deitschn Bischofskonferenz is er Mitglied in da Kommission für Liturgie und in da Kommission für Frogn da Wissnschoft und Kuitua.

## Beleg
Evangelium

A **Evangelium** (gr. Εὐαγγέλιον, *Euangelion*) is a literarisch Werk, des vo Jesus Christus bericht. Heit moant ma damit meistns de vier Evangelien, de ins Neie Testament in da Bibel afgnumma worn san, nämlich Matthäus, Markus, Lukas und Johannes. Diese Schriftn san eingtlich Sammlwerke vo ursprünglich oanzlne mündliche Übalieferungen, de nachad vo de Evangelistn zammagfügt worn san.

## Beleg


----
Wilhelm Schraml

Da **Wilhelm Schraml** (* 26. Juni 1935 in Erbndorf; † 8. Novemba 2021 in Oidäding) woar vo 2002 bis 2012 da Bischof vo Passau. In da Deitschn Bischofskonferenz is a stellvertretnda Vorsitznda vo da Kommission für Ehe und Familie gwen. Außadem hod er aa zua Kommission für Liturgie ghert.

## Beleg
Christoph Schönborn

Da Kardinal **Christoph Schönborn** OP (* 22 Jenna 1945 in Skalkn bei Leitmeritz, Behmen) is seit 1995 da Erzbischof vo Wean. Seit 1998 is er aa Kardinal. Außadem ghert er zum Dominikanaordn, in den er scho noch da Matura 1963 eihtretn is.

## Beleg
Ludwig Schwarz

Da **Ludwig Schwarz [[Salesiana vo Don Bosco|SDB]]** (* 4. Juni 1940 in Bratislava) is vo 2005  bis 2015 da Bischof vo Linz gwesn. Davor is er scho Weihbischof in Wean gwesn. Er ghert zum Ordn da Salesiana vo Don Bosco, zu dene er 1957 kumma is.

## Beleg
Content Farm

A **Content Farm** is a Gschäftsmodö im Internetz, wo auf ana Plottform an Haufn Inhoide aus Text, Videos, Fotos und Grafiken obotn wean. Damit soi a guade Platziarung in Suachmaschina dazuit wean. Da Profit entsteht duach Weabeeinohma (Online-Werbung), de wo zwischn de Inhoide eiblendt wean.

## Beispui

Des Konzept kimmt aus da USA, wos vui Content-Farmen gibt. A Beispui fia a deitschsprochige Content Farm is *Suite101.de*, de wo 2008 ins Netz ganga is. Anno 2010 hods do 35.000 deitschsprochige Artikel zu Themen wia Haus, Hobby und Gsundheit gem, de wo vo 750 Autorn vafosst woan san.

## Reaktion vo de Suachmaschina

Ois Reaktion auf de Content Farma wean de Suachalgorithmen vo de Suachmaschina laufend opasst. Google hod im Feba 2011 a massive Algorithmus-Ändarung duachgfiat, um de Content Farmen obzweatn.. Fia de Betreiwa vo Content-Farmen hod des an Frequenzvalust bis zu 25-30% brocht.

## Literatua
* Daniel Roth: *[http://www.wired.com/magazine/2009/10/ff_demandmedia/ The Answer Factory: Demand Media and the Fast, Disposable, and Profitable as Hell Media Model]*. In: *Wired* vom 19. Oktober 2009.

## Im Netz
* „Beyond Content Farms“ – Serie auf *Media Shift* vo *Public Broadcasting Service*.
* Content Farms: The Who, What and Why – Artikel vo Rishil Lakhani vom 24. Jenna 2010.

## Beleg
Manfred Scheuer

Da **Manfred Scheuer** (* 10. August 1955 in Haibach ob da Donau) wor seit 2003 da Bischof vo Innschbruck. Im Novemba 2015 is a zum Bischof da Diözese Linz ernannt worn. Außadem is er Mitglied vo da Glaubnskommission in da Östareichischn Bischofskonferenz und da President vo Pax Christi Östareich.

## Beleg
Elmar Fischer

Da **Elmar Fischer** (* 6. Oktoba 1936 in Feldkirch; † 19. Jänna 2022 in Feldkirch) is vo 2005 bis 2011 da Bischof vo Feldkirch gwesn. Damit is er da Nochfoiga vo Bischof Klaus Küng (heit Bischof vo St. Pöltn) gwesn, dessn Generalvikar er davor gwesn is. 2011 is a oitasbedingt vo sein Amt zrucktretn und 2022 an de Foign vo ana Corona-Infektion gstuam.

## Beleg
Klaus Küng

Da **Klaus Küng** (17. Septemba 1940 in Bregenz) is vo 2004 bis 2018 da Bischof vo St. Pöitn gwesn. Davor is er Bischof vo Feldkirch gwesn. Nebn seina kirchlichn Laufboh hod a aa Medizin studiat und wor a Zeit lang Oarzt.

## Beleg
Bajuwarenhof Kiram

Da **Bajuwarenhof Kiram** (amtli: **Bajuwarenhof Kirchheim**) is a archeologisches, Freilichtmuseum in da obaboarischn Gmoa Kiram, Ortstei Hoamstettn, im Landkroas Minga. Es zoagt Obabayern vor eppa 1.400 Joar: Wia de Bajuwarn domois glebt hom, eanare Weakzeig und Oitogsgegnstend, eana Gwand und wias sis gmochd hom, wos gessn hom und so weida.

Plant is de Rekonstruktion vo oana komplettn, friahmiddloitalichn Hofolog ausm 6. bis 7. Joarhundat mit Hapt- und Nebmgebaidn, Stadl, Gruamhaisan und Ofm. A Haus und a Nebmgebaide is scho firti, s Langhaus wead zua Zeit baut. Dazua wean a oide Kuituapflanzn und Droad obaut.

## Zweck und Initiatorn

Da Zweck vonam Projekt:
	
* Da intressiatn Effentlichkeit zoagn wias Lebm in Obabayern vor eppa 1400 Joar ausgschaut hod
* Archeologische Experimente za Frogestejunga vom Oitogslebm duachfian

Des Projekt is vo via Mingara Archeologn ins Lebm gruafa worn: Armin May, Mirjam Rettenbacher, Hans-Peter Volpert und Stephanie Zintl. S Glanda hod de Gmoa Kira zua Vafigung gstejt.

## Beleg



## Literatua

* Stephanie Zintl: *Projekt für lebendige Archäologie des frühen Mittelalters.* Thannabaur, Volkenschwand 2005 ISBN 3-9808362-1-5

## Im Netz

* 
* http://www.bajuwarenhof.de/
RetroShare

**RetroShare** is  freie, plottfoamunobhängige Software, mid der ma verschlisselt und ohne Server mid Fraind chattn und Datein dauschn konn. Fraind wean mid RSA-Schlisseln zuverlässig ois vertraut identifiziert und authentifiziert. Des hoist ma verbindt sie nur mid Fraind dene ma vertraut. Dabei is RetroShare koi strikts Darknet-Programm, weil ma a mid Fraind vo Fraind tauschn konn, wenn ma de Funktion ned ausschoit.

## Eigenschaftn

### Authentifizierung und Verbindung

Beim easchtn Start wead a GPG-Schlissl gmacht, den ma mid seine Fraind austauscht und gegensaitig beglaubigt. Dea Schlüssel is dafia do, dass ma sie wirklich nur mid Fraind verbindt und ned mid irgendwejche andern Laid.

De Netzwerkverbindung zwischen de Fraind is dabei verschlisselt (mid OpenSSL) und serverlos. Damid a direkte Verbindung zu de Fraind aufbaud wean ko, bringt RetroShare DHT und UPnP mid.

### Dateitransfer

Fraind vo Fraind kinnan sie ned direkt midanander verbindn. Sie kinnan jedoch auf de Freigabn vo de andern anonym zuagraifa, wenn des vo dem andern aktiviat woan is. As Suacha, Hoch- und Runterlon passiert dann über den gemeinsama Fraind (per „Routing“). Des hoaßt der, der wo hochlot sight ned wer runterlot und andersrum a ned, weil beide nur mid dem gemeinsama Fraind kommuniziern. Des ganze funktioniat a über mehrere Fraind hinweg.

### Kommunikation
Mit RetroShare ko ma mid Fraind chatten, Nachrichtn an Fraind schreim, über verschlisselte Foren anonym mid andere RetroShare Nutzer diskutieren und mid Kanäle aktuelle Datein zu am Thema verteiln (z. B. an aktuelln Speiseplan). Es gibt a an Gruppnchat mid dem ma mid olle verbundna Fraind chattn konn.
De serverlose Kommunikationsplattform ko a fia andere Dienste hergnumma wean, z. B. Voicemail, Videochat und  VoIP (in Arbeit).

## Im Netz
* RetroShare – offizielle Webseitn
* Instant-Messenger für den Freundeskreis – Artikl bei *[[heise online]]*, vom 24.&nbsp;März 2007
* Retroshare: Kommunikation und Dateitransfer mittels GnuPG – Artikl bei *[[Golem.de]]*, vom 21.&nbsp;März 2011

## Beleg
Alois Schwarz

Da **Alois Schwarz** (14. Juni 1952 in Hollenthon) is seit 2001 da Bischof vo Gurk. Davor is er aa scho vo 1997 bis 2001 Weihbischof vo Wean gwesn.

## Beleg
Geotargeting

**Geotargeting** is im Internetz-Marketing a Methode, um de geografische Position (IP, ISP, Stoot, Region, Stod, PLZ usw.) vo am Netzseitnbesuacha z bstimma und de Inhoite danoch ozpassn.. A Beispui dafia is YouTube, wo zweng da GEMA bstimmte Videos in Deitschland ned ozoagt.

## IP Spider
Zum Geotargeting wean in easchta Linie automatisiate Methodn eigsetzt, um IP-Adressen beispuisweis duach Traceroute oda Pings geografisch z bstimma.

## Im Netz
* geoPlugin geolocation API: A free online API to geolocate and reverse geocode IP addresses and lat/lon values
* GEO Geolocation Service: This service provide geographic location information.
* Joomla-Office.net: Joomla! Component to create a Geolocation Service (Open Source)

## Beleg
Wiedn

De **Wiedn** (aumtlich: **Wieden**) is da 4. Weana Gemeindebeziak. Da Beziak liegt innahoib vaum Giatl, dea wos fria da Linawoi gwesn is. De Wiedn is a typischa *innara* Beziak, mit wenig Greaflächn und ana hochn Bevökarungsdichtn. Da Nauman wiad imma mit Artikl vawendt, ma wohnt dahea ned „in Wiedn“, sundan „auf da Wiedn“.

## Sengswiadigkeitn

* Koalskiachn
* Noschmoakt
* Paulanerkiachn
* Stodbaunstation Koalsplotz (Otto-Wagner-Pavillons)
* Theresianum
* Wien Museum
* Palais Schönburg
* Mozart-Brunnen
* ORF Funkhaus

## Berihmtheitn vau da Wiedn

* Johannes Brahms
* Christoph Willibald Gluck
* Karl Kraus
* Karl Lueger
* Emanuel Schikaneder
* Johann Strauß (Sohn)

## Literatua

* Felix Czeike: *Wiener Bezirkskulturführer: IV. Wieden*. Jugend und Volk, Wean 1979, ISBN 3-7141-0469-0
* Felix F. Czeipek: *Wien – Wieden: historische Bezirksbilder*. Sutton, Erfurt 2004, ISBN 3-89702-715-1
* Peter Diem, Michael Göbl, Eva Saibel: *Die Wiener Bezirke. Ihre Geschichte – Ihre Persönlichkeiten – Ihre Wappen*. Deuticke Verlag, Wean 2003, ISBN 3-85223-463-8
* Carola Leitner (Hg.): *Wieden: Wiens 4. Bezirk in alten Fotografien*, Ueberreuter, Wean 2007, ISBN 978-3-8000-7307-8

## Im Netz

* Wieden auf den Seiten von wien.at

## Beleg
Egon Kapellari

Da **Egon Kapellari** (12. Jenna 1936 in Leoben) is seit 2001 da Bischof vo Graz-Seckau. Davor is er Bischof vo Gurk gwesn. Außadem is er da stellvertretnda Vorsitznda vo da Östareichischn Bischofskonferenz.

Im Jahr 2011 wollt da Kapellari scho oitersbedingt zrucktretn, oba sei Amtsdauer is no um zwoa Jahr verlängat worn.

## Beleg
Ägidius Zsifkovics

Da **Ägidius Zsifkovics** (16. Aprui 1963 in Güssing) is seit 2010 da Bischof vo Eisnstod. Domit is er da Nochfoiga vom emeritiertn Bischof Paul Iby.

Da Zsifkovics spricht fließnd Krowodisch und legt in seim priestalichn Wirkn bsondas vui Wert af de Zammoawat mit'm kroatischn Bevölkerungsteil. Seit 1999 is er Vorsitznda vo da Liturgischn Kommission für de kroatischn Belange.

## Beleg
CDU

De **CDU** (**Christlich Demokratische Union Deutschlands**) is a christlich-soziale, liberale und weatkonservative Voikspartei, de wo 1945 in Deitschland gründt worn is.

Sie hod mit da ehemolign Bundesvorsitzenden Angela Merkel vo 2005 bis 2021 de Bundeskanzlerin vo da Bundesrepublik Deitschland gstejt.

## Bundeskanzla mit Parteimitgliedschaft vo da CDU
De foigandn Politika worn ois Bundeskanzler Mitglied vo da CDU.

 Datei:Angela Merkel Juli 2010 - 3zu4.jpg|Angela Merkel22. Novemba 2005 bis7. Dezemba 2021
 Datei:Bundesarchiv B 145 Bild-F074398-0021, Bonn, Pressekonferenz Bundestagswahlkampf, Kohl.jpg|Helmut Kohl1. Oktoba 1982 bis27. Oktoba 1998
 Datei:Bundesarchiv B 145 Bild-F027820-0010, Frankfurt, Kommunalkongress der CDU-CSU.jpg|Kurt Georg Kiesinger1. Dezembar 1966 bis21. Oktoba 1969
 Datei:Bundesarchiv B 145 Bild-F019968-0021, Düsseldorf, CDU-Bundesparteitag, Erhard.jpg|Ludwig Erhard16. Oktoba 1963 bis1. Dezember 1966
 Datei:Bundesarchiv B 145 Bild-P000669, Konrad Adenauer.jpg|Konrad Adenauer15. Septemba 1949 bis16. Oktoba 1963


## Literatua
* Winfried Becker (Hg.): *Lexikon der Christlichen Demokratie in Deutschland.* Schöningh, Paderborn 2002, ISBN 3-506-70779-5.
* Hans-Peter Schwarz (Hg.): *Die Fraktion als Machtfaktor. CDU/CSU im Deutschen Bundestag 1949 bis heute.* Pantheon, München 2009, ISBN 978-3-570-55107-3. (Rezension)

## Im Netz

* Hoamseitn vo da CDU
* CDU/CSU-Bundesdogsfraktion
* 
* Gschicht vo da CDU in da Bundesrepublik Deitschland

## Beleg
Hoizknechtmuseum Ruahpading

S **Hoizknechtmuseum Ruahpading** in da Laubau sidle vo Ruahpading zoagt de Gschicht vo de Hoizknecht, eana Lebms- und Orwadsbedingung und de Entwicklung vo de Weakzeig.

Des Museum is 1988 eaeffnet worn und is im traditionejn Stui vom am Salinenvawoitungsgebaide baut. Im easchtn Komplex vom Museum steht da Hoizknecht im Middlpunkt im zwoatn Komplex de Woidorwad. Dazua gibts a 30.000 m² gross Freiglanda mit transfariatn und nochbautn Forsthittn und Hoizastubm ausm Gebiet vo da ehemolign Saline Traunstoa. Do wean a Methodn vo da Hoizbringung zoagt, owa aa a Saglgatta und a Koinmeila.

## Schau aa
* Bajuwarenhof Kiram

## Literatua
* Josef Paukner (Verf.), Walter Fuger (Hrsg.): *Holzknechtmuseum Ruhpolding*. Bayerische Museen, Band 21. Weltkunst-Verlag, Minga 1994, 104 S., ISBN 3-921669-13-8

## Im Netz
* Hoamseitn vom Hoizknechtmuseum
Tierpark Hellabrunn

Da **Tierpark Hellabrunn** in Minga is da ejdaste *Geozoo* vo da Wejd. Des hoasst de Viecha wean do noch geografischn Gsichtspunktn (eanan uaspringlichn Lemsram) ghoidn bzw. zammagfosst und ned zammagwiafed. In Tierpark Hellabrunn gibts scho seit 1911.

Da Zoo liegt im Stodtei Untagiasing-Harlaching im Lanschaftsschutzgebiet vo de estlichn Isar-Auen.

## Gschicht

Da Tierpark is 1911 easchtmois ereffnet worn, hod owa 1922 scho wieda schliaßn und olle Viecha verkafa miassn. Erscht 1928 is de Neieaeffnung gwesn, und da Tierpark is nachad bis zum Zwoatn Wödkriag aa ganz schnej gwoxn.

Nochm Zwoatn Wödkriag hod da Tierpark praktisch zum drittn Moi nei ofanga miassn. Er is da easchte Zoo in Deitschland gwesn, dea wo nochm Kriag wieda ereffnet worn is.

## Gstanzl

A bekannts boarisches Gstanzl gähd so:

z Hellabrunn, sogda, is a Off, sogda 
hod a Gsicht, sogda, wiara Pfoff, sogda 
frisst an Opfe, sogda, sauft an Wei, sogda 
so a Off, sogda, mecht i sei

## Literatua
* Georg August Baumgärtner: *Denkschrift zum Wieder-Aufbau des Münchner Tierparks Hellabrunn.* Minga 1927.
* Heinz Heck: *Führer durch den Tierpark Hellabrunn, Geo-Zoo München.* Kunst im Druck, 1931 ASIN B004XV26O0.
* Fritz Hirsch, Henning Wiesner: *75 Jahre Münchner Tierpark Hellabrunn.* Münchner Tierpark Hellabrunn AG 1986, ISBN 3799163441.
* Michael Kamp et al.: *Nilpferde an der Isar: eine Geschichte des Tierparks Hellabrunn in München.* Buchendorfer Verlag, 2000, ISBN 3934036198.
* Walli Müller, Günter Mattei, Henning Wiesner (Hrsg.): *"Müssen Tiere Zähne putzen?" ... und andere Fragen an einen Zoodirektor. * Hanser Verlag, Minga 2005, ISBN 3446206116.
* Julia Strauß: *Münchner, Maler, Mustertiere. Der Tierpark Hellabrunn in Zeit und Kunst.* August Dreesbach Verlag, Minga 2011, ISBN 978-3-940061-50-8.
* Helmut Zedelmaier/Michael Kamp: *Hellabrunn - Geschichte und Geschichten des Münchner Tierparks.* Bassermann Verlag, 2011 ISBN 978-3-8094-2718-6.
* Heiko Wrusch von Bachem: *Mein Tierpark Hellabrunn: Mit Bachems Wimmelbildern durch den Münchener Zoo.* Bachem Verlag, 2011 ISBN 978-3761624463.
* Diana Hillebrand: *Paula, die Tierpark-Reporterin: Abenteuer in Hellabrunn.* Volk Verlag, 2011 ISBN 978-3862220199.

## Im Netz
* Hoamseitn vom Tierpark Hellabrunn
* BR-Serie Nashorn, Zebra & Co

## Beleg
Bauernhausmuseum Amerang

S **Bauernhausmuseum Amerang** is a Freilandmuseum und liegt im obaboarischn Voroipmgebiet ba Amerang im Cheamgau. Dees Museum zoagt s Bauanlebm vo de letztn Joarhundate in da Region zwischn Cheamsee, Inn und Soizach.

Afm Museumsglanda san 16 historische Gebaide aus da Region wieda aufbaut worn. Sondavaostoitunga zoagn historische Technikn. Des Museum is vo Meaz bis Novemba offn (aussa Mondog).

## Im Netz
* Bauernhausmuseum Amerang
* [Video des "rfo" (Regional Fernsehen Oberbayern) zum Bauernhausmuseum Amerang](https://web.archive.org/web/20160311112558/http://www.rfo.de/regio_wissen/regio_wissen:_bauernhausmuseum_amerang_(wdh)-8035.html)
Gumpn

**Gumpn** san Auswaschungen, richtige Löcha in unsere herrliche boarische Gebirgsbäch. Noch Wossafäll oda Stromschnelln san oft tiafe Ausschwemmunga, Erosionen im Flussbett, wost vo hoch einaspringa kannst, und leicht 
untageh. A Gumpn is wia a winziga See in am flachen Wuidwassa. Isar, Loisach und Partnach san reich an Gumpn.

## Im Netz
* Stichwort in da Oeconomischn Encyclopädie (1773–1858) vo J. G. Krünitz
* Stichwort im Grimmschen Wörterbuch
Flughofm Minga

Da **Flughofm Minga** ***„Franz Josef Strauß“***, amtli: **Flughafen München „Franz Josef Strauß“** (IATA: **MUC**, ICAO: **EDDM**) is am 17. Mai 1992 ereffnet worn und hat seitdem an Flughofm Minga-Ream ois wichtigsta Flughofm vo Minga ersetzt. Im Joar 2003 is da zwoate Terminal ereffnet worn.

Da Flughofm liegt 28,5 Kilometa vom Zentrum vo Minga entfernt.

## Im Netz

* Hoamseitn vom Flughofm

## Beleg
Septuaginta

De **Septuaginta** is de ejtaste griachische Übasetzung vom Oitn Testament. Noch da Erzählung im Aristeasbriaf san de hebräischn Texte vo 72 jüdischn Gelehrtn in Alexandria ibasetzt worn, weshoib de Übasetzung ebn Septuaginta (lat. „siebzig“) hoaßt. Demnoch solln zeascht de Schriftn vo da Tora ibasetzt worn sei, und danoch eascht allmählich aa de andern Biacha. Jednfois gab's des Oite Testament bis zum End vom 2. Jahrhundat v. Kr. scho praktisch voiständig af Griachisch.

## Beleg
FDP

De **Freie Demokratische Partei** (kuaz: **FDP**) is a liberale Partei in Deitschland. Sie is 1948 vo ehemolign Mitgliedan vo da DDP (Deitsche Demokratische Patei) und DVP (Deutsche Volkspartei) grindt worn.

De FDP wor vo 1949 bis 1956, vo 1961 bis 1966, vo 1969 bis 1998, vum Oktober 2009 bis zum September 2013 und is seit 2021 jeweis ois kloana Koalitionspartna an da Bundesregierung beteiligt. Bei da Wahl 2013 is s net über de 5-%-Hürdn kemma und hot deswegn as Parlament valassn miassn.

In da Bundesdogswoi 2021 hod de FDP 92 vo 736 Sitz griagt und is a Koalition mit da SPD und De Greanan eiganga.

## Bundesdogswoiergebnisse seit 1949

## Bundespresidentn mit Parteimitgliedschaft in da FDP
De foigendn Politika worn zua Woi ois Bundespresident Mitglied vo da FDP. 

Datei:Bundesarchiv Bild 146-1989-047-20, Walter Scheel.jpg|Walter Scheel1. Juli 1974 bis30. Juni 1979


## Literatua
* Wolfgang Gerhardt (Hrsg.): *Die Kraft der Freiheit. Geschichte, Gegenwart und Zukunft des Liberalismus.* Hohenheim Verlag, Stuttgart 2008, ISBN 3-89850-165-5
* Udo Leuschner: *Die Geschichte der FDP. Metamorphosen einer Partei zwischen rechts, liberal und neokonservativ.* Monsenstein und Vannerdat, Münster 2010, ISBN 978-3-86991-049-9 (online als PDF-Datei)
* Marco Michel: *Die Bundestagswahlkämpfe der FDP 1949–2002.* VS Verlag für Sozialwissenschaften, Wiesbaden 2004, ISBN 3-531-14180-5.
* Andreas Morgenstern: *Die FDP in der parlamentarischen Opposition 1966–69. Wandel zu einer „Reformpartei“.* Marburg, Tectum-Verlag, 2004, ISBN 3-8288-8670-1.

## Im Netz

* Hoamseitn vo da FDP

## Beleg
Back to Black

**Back to Black** is s zwoate Studiooibum vo da englischn Sängarin Amy Winehouse. Des is s letzt Oibum, des wos za ian Lebzeitn aussakumman is. Im Oibum san 1960a Soul-Stü und R&B Produktionen enthoidn. De Liada san oft autobiografisch und haundln vo m Saffa, vo Sex und Drogn.

*Back to Black* is mid an Obsotz vo 5.510.000 s eafoigreichste Oibum vo m Joa 2007 gwesn und woa 2008 s zwoatafoigreichste Oibum mid an Obsotz vo 5,1 Millionen Exemplar.

## Tracklistn
(olle Liada vo da Amy gschriem, Ausnaumen san augem)
* 1. *[[Rehab]]* - 3:35
* 2. *You Know I’m No Good* - 4:17         
* 3. *Me & Mr Jones* - 2:33
* 4. *Just Friends* - 3:13    
* 5. *Back to Black* (mit Mark Ronson) - 4:01  
* 6. *Love Is a Losing Game* - 2:35
* 7. *Tears Dry on Their Own* (mit Nickolas Ashford und Valerie Simpson) - 3:06
* 8. *Wake Up Alone* (mit Paul O'Duffy) - 3:42
* 9. *Some Unholy War* (mit Richard & Robert Poindexter und John Harrison) - 2:02
* 10. *He Can Only Hold Her* - 2:46

### Zuasätzliche Tracks vau da Deluxe Edition
* 11. *Addicted*

### Bonus-CD
* 1. *Valerie* (Payne, McCabe, Harding, Chowdhury, Pritchard)
* 2. *Cupid* (Sam Cooke)
* 3. *Monkey Man* (Frederick Hibbert)
* 4. *Some Unholy War*
* 5. *Hey Little Rich Girl* (Rod Byers und Terry Hall)
* 6. *You're Wondering Now*
:Es gibt a Ausgob, de wos nua 7 Tracks enthoidn duat; *You're Wondering Now* entfoit durtn.
* 7. *To Know Him Is to Love Him* (Phil Spector)
* 8. *Love Is a Losing Game (Demo)*

## Charteafoige
### Oibum

### Singles

## Beleg


## Im Netz
*
Alois Kothgasser

Da **Alois Kothgasser [[Salesiana vo Don Bosco|SDB]]** (* 29 Mai 1937 in St. Stefan im Rosntal) is emeritierta Erzbischof vo Soizburg. Davor is er aa scho da Bischof vo Innschbruck gwesn. Er ghert zum Ordn da Salesiana vo Don Bosco, in den er 1955 eitretn is.

## Beleg
Menschliche Suachmaschin

A **Menschliche Suachmaschin** (engl. human search engine) is a Suachmaschin, de wo menschliche Mitwiakung nutzt, um Suacheagebnisse aussazfuitan. Des soi dazua deana, de Qualität vo de Suacheagebnisse z vabessan. Duach a *Menschliche Suachmaschin* griagt ma ned so vui Treffa, owa dafia wejche mit hehara Relevanz.

Beispui vo *Menschliche Suachmaschina* san TellSome, Slangwho, Jumper 2.0, Sproose, NiteCo, ChaCha, Mahalo.com und Isawiki.

## Im Netz
* "Human-Powered" Search Engine ChaCha Gets $10 Million (www.dmwmedia.com)
* Wikipedia to launch human search engine - Editors Weblog (www.editorsweblog.org)
* The Human Search Engine - hengine (www.hengine.org)

## Beleg
Laundstrossn

De **Laundstrossn** (aumtlich: **Landstraße (Wien)**) is da 3. Weana Gemeindebeziak. Da Beziak is 1850 duach Eigmeindung vau a poa Vuastädd außahoib vom Linawoi entstaundn. De *Laundstrossn* zöt zua de innaran Beziak, gheat oiso zum Zentrum vo da Weanastod. Im Beziak liegt u. a. des Schloss Belvedere, des Hundertwasser-Krawinahaus und des Arsenal.

## Prominenz

* Ingeborg Bachmann, hod do vo 1946 bis 1953 glebt; ane vo de bedeitandstn deitschsprochign Schriftstölarinnan
* Ludwig Boltzmann, Physika und Philosoph
* Ludwig van Beethoven, hod do vo 1817 bis 1819 glebt; Komponist (Weana Klassik)
* Hugo von Hofmannsthal, Schriftstöla und Mitbegrinda vo da Soizbuaga Festspüle
* Thomas Klestil, östareichischa Bundespresident
* Gustav Mahler, Komponist
* Friedrich Mohs, Mineraloge, hod de Mohsheateskala entwicklt
* Wolfgang Amadeus Mozart, hod 1787 do gwohnt; Komponist (Weana Klassik)
* Robert Musil, Schriftstöla, Hauptweak: "Der Mann ohne Eigenschaften"
* Maly Nagl, de legendeare Weanaliad-Sängarin, hod längare Zeit im 3. Beziak gwohnt
* Erwin Schrödinger, Begrinda vo da Quantenmechanik und Erfinda vo da „Schrödingers Koz“, Nobelpreisdräga (Physik)
* Adalbert Stifter, Schriftstöla und Mola
* Joe Zawinul, Jazz-Pianist und Komponist

## Beleg


## Literatua

* Carola Leitner (Hg.): *Landstraße: Wiens 3. Bezirk in alten Fotografien*. Ueberreuter, Wean 2006, ISBN 978-3-8000-7247-7
* Birgit Trinkler, Michael Strand: *Wiener Bezirkshandbücher. 3. Bezirk Landstraße*. Pichler Verlag, Wean 2002, ISBN 3-85431-246-6

## Im Netz

* Beziaksseitn vau da Stod Wean
* Beziaksmuseum Laundstrossn
Augustinus vo Hippo

Da **Augustinus vo Hippo** (* 13. Novemba 354 in Tagaste (heit *[[Souk Ahras]]*); † 28. August 430 in Hippo Regius (heit *[[Annaba]]*)) is a Kirchnlehra und Philosoph gwesn, da hauptsächlich in de westlichn Kirchn sehr wichtig is. In de Orthodoxn Kirchn is er vui weniga bedeitnd ois im Westn, obwoih er dort z. T. aa vaehrt wird.

## Lebm

Da Augustinus is im nordafrikanischn Tagaste geborn wordn. Sei Vata war a heidnischa Beamta, sei Muada Monika war dogegn christlich. In seina Jugnd hat da Augustinus Rhetorik studiat und si lange Zeit übahaupt net für de Religion intressiat, bis er mit de Manichäan in Kontakt kumma is und si dene aa für a Weile ogschlossn hat.

Nochdem er oba an Ambrosius vo Mailand ghert und dann aa persenlich kennaglernt hat, is er am Christntum imma näha kumma, sodass er si schliaßlich im Jahr 387 hat taufn lassn. Im Jahr 390 oda 391 is er zum Priesta gweiht worn und etwa im Jahr 397 zum Bischof.

Am 28. August 430 is Augustinus in seina Bischofsstadt Hippo gstorbm.

## Beleg
Bonaventura

Da **Bonaventura**, eig. **Giovanni (Johannes) Fidanza** (* 1217/18 od. 1221 in Bagnoregio; † 15. Juli 1274 in Lyon), is a bedeitnda Philosoph und Theologe gwesn, da zum Franziskanaordn ghert hat.

## Lebm

Wann Giovanni Fidanza geborn is, woaß ma net genau; de Quelln schwankn zwischn de Jahrn 1217 und 1221. Sei Geburtsort is oba jednfois Bagnoregio bei Viterbo in Mittlitalien gwesn.

Fidanza hat zunächst an da Artistnfakultät in Paris studiat. Oana seina wichtigstn Lehra war da Alexander vo Hales. Wohrscheinlich is er im Jahr 1243 in den Franziskanaordn eitretn, wo er aa sei Ordnsnama Bonaventura kriagt hat. Späta is er Magista da Theologie an da Parisa Universität worn. Nochdem er oba um 1257 zum Generalminister vo de Franziskana gwählt worn is, hat er sei Lehrtätigkeit greßtnteils afgebm, um si mehra um de Belange vom Ordn zu kümman. Im Jahr 1273 is er schliaßlich zum Kardinalbischof ernannt worn und hat dann aa no bei da Vorbereitung vom zwoatn Konzil vo Lyon mitgwirkt.

Bonaventura is no währnd des Konzils am 15. Juli 1274 in Lyon gstorbm.

## Beleg
Paulinische Briafe

De **Paulinischn Briafe** oda **Paulusbriafe** san a Sammlung vo viazehn Briafn, de an Nama Paulus ois Verfassa ogebm oda in Verbindung mit Paulus bracht werdn. Diese Briafe san a Bstandteil vom Neia Testament in da Bibel.

## Inhoit

Zu de Paulinischn Briafe ghern:
* Remabriaf
* 1. Korinthabriaf
* 2. Korinthabriaf
* Galatabriaf
* Ephesabriaf
* Philippabriaf
* Kolossabriaf
* 1. Thessalonichabriaf
* 2. Thessalonichabriaf
* 1. Timotheusbriaf
* 2. Timotheusbriaf
* Titusbriaf
* Philemonbriaf
* Hebräabriaf

## Beleg
Partschins

**Partschins** isch a Gemeinde in Sidtiroul und keart politisch zun Burggrofenomt. Geografisch fong ob dr Tel (off. Töll; Fraktion fa Partschins) Vinschgau un. Partschins isch ungefair 7 Kilometr fa Meran a weck.

In Partschins lebm 3617 Leit (2013). Partschins isch bekonnt firn Erfinder vo dr Schreibmaschin, dor Peter Mitterhofer und in schiansten und heachstn Wossafoll vu Sidtiroul.
Za Partschins kearen di Tell, Robld, Godreg, Vertign und Tobld.
Partschins hot a nou a poor schiane Museen und ban  Onkel Taa muas jeder amol gwesen sein.

## Galerie


 Datei:Partschins dorf.jpg|Partschins
 Datei:Partschins Schleuse 02.jpg|Staustufe vo da Etsch
 Datei:Partschins wasserfall.jpg|Wossafoi vo Partschins


## Im Netz

* Gmoa Partschins
* Tourismusbüro Partschins, Rabland, Töll bei Meran - Südtirol
* Wossafoi vo Partschins
Güllandar Ekkelsturtzo

Ditzan gaschrift ist khent gaschraibet naach dar gaboone vom-me Luca Panieri.

Dar **Güllane Ekkelsturtzo** (*gojdane Stoihsporn*) ist an khlòaz sèchle ba-da leebet schiar anlòan in Komàun von Sleeghe. In *latàin* und dar zunga von de viigar-bizzare ditzan sèchle ist ganaamet *Salamandra atra* ssp. *aurorae*. Z ist an ekkelsturtzo sobìa dar sain neganorste vraünt dar Sbartze Ekkelsturtzo ba ist ganaamet *Salamandra atra* in latàin. 

## Ba leebet diisar?

Dar Güllane Ekkelsturtzo leebet in in bèldarn un biisen vom-me Ekken-Balle (Bosco del Dosso) un in alle de taaldar afan nòrt vomm Èschen-Taale (Val d' Assa) höövanten aan at-te baita Postesina und riivanten in-z Rèndola-Taal (Renzòla) schüschen 1000 un 1600 mèttarn òbarn me meere.

## Bia iss-ar galuughet aan?

Ar ist garüstet sbartz met gheelen plètzen fan rukken un zöbarst me khòpfe.

## Bia leebet diisar?

Ar hat nèt manghel von laaben vor de sain khindar, ba büürtent lèntikh; ar machet khòone öölen.

## Vraünte

Dar Bindate Ekkelsturtzo is nèt an vraünt asò nagan sobìa dar Sbartze Ekkelsturtzo.

De viigar-bizzare straitent. Saint-ta dèrdar, ba kloobent,
az dar Güllande Ekkelsturtzo sèa an untar-nuija vom-me Sbartzen Ekkelsturtzen,
und se naamant-en *Salamandra atra* ssp. *aurorae*. Und andare kloobent,
az-ar sèa an andara nuija sèlbort, und se naament-en *Salamandra aurorae*.

Fan Pasùbien leebet de untar-nuija
*Salamandra atra* ssp. *pasubiensis*. Diisa ist nèt galàich sobìa *Salamandra aurorae*,
se ist an andara untar-nuija, un de gheelen plètzen saint khlòan und mintzikh.

## Bia is-ar ganaamet?
S böörtle "ekkelsturtzo" is ganützet nèt anlòan in de Siban Komàüne,
badar ka Lusèarn òch und in de 13 Komàüne òch. An "ekkel" ist an khloandar pergh und dar "sturtzo" ist an dinkh ba ist gamachet vomme aisen ba man-sich nützan zo hekken eppasen.

S ist ooch premarant bizzanten atz-s baip vom-men viigar-bizzare Trevisan ba hat gadecket auf-an Güllanden Ekkelsturtzo ist ganaamet *Aurora*.

## Im-me gaschràibach

Im-me summar 2011 ist-a gabeest an pènta ganaamet Gabìn "Tönle Bintarn" ba an schòan ganaamet "Prèchtet dar Güllane Ekkelsturtzo" hat gasnappet an draiten gabìn. De schòan ist gschraibet-in in dar hòam-zunga von Siban Komàün vom-me Dottoàr Remigius Geiser.

## Gaschràibach

* Beukema, W.; Brakels P.: "Discovery of *Salamandra atra aurorae* (Trevisan, 1982) on the Altopiano di Vezzena, Trentino (Northeastern Italy)." *Acta Herpetologica* 3 (2008) 77-81.

*  Bonato, L.; Grossenbacher, K.: "Evolution of the melanistic color in the Alpine Salamander *Salamandra atra* as revealed by a new subspecies from the Venetian Preapls." *Journal of Zoology*72 (2005) 253-260.

* Grossenbacher, K.: "Was ist los mit *Salamandra atra aurorae*?" *Elaphe (N. F.)* 3 (1995) 6-8.

## Vrömade saiten

* https://web.archive.org/web/20160808162914/http://www.arkive.org/golden-alpine-salamander/salamandra-atra-aurorae/
* http://calphotos.berkeley.edu/cgi/img_query?stat=BROWSE&query_src=photos_fauna_sci-Amphibian&where-lifeform=Amphibian&where-taxon=Salamandra+atra+aurorae&title_tag=Salamandra+atra+aurorae
* http://www.iucnredlist.org/apps/redlist/details/19843/0

## Vuuz-Gaschràibach
Katholische Briafe

De **Katholischn Briafe** san siebm Briafe, de an Bstandteil vom Neia Testament in da Bibel buidn. Des san praktisch alle de Briafe, de net zu de Paulinischn Briafn zejht wern. Des Wort „katholisch“ hoaßt hia sovui wia „universal“ oda „allgemein“.

## Inhoit

Zu de Katholischn Briafe ghern:
* Jakobusbriaf
* 1. Johannesbriaf
* 2. Johannesbriaf
* 3. Johannesbriaf
* Judasbriaf
* 1. Petrusbriaf
* 2. Petrusbriaf

## Beleg
Asterix

**Asterix** (frz.: **Astérix**) is da Titl vo ana franzesischn Comicserie, de vom René Goscinny (* 1926; † 1977) und Albert Uderzo (* 1927) im Joar 1959 eafundn worn is. Driwa san inzwischn aa meahrare Fuime gmochd worn.

De Asterix-Bänd gibds af gonz vui vaschiedne Sprochn, weshoib se ofdmois aa in da Schui heagnumma wean, v.&nbsp;a. fia Franzesisch und Latein. Aussadem is Asterix oane vo de wening Comicserien, de aa af Boarisch iwasezd worn san, und's wead sogoa zwischn oafachm Boarisch, Mingarisch, Weanarisch und Tirolarisch untaschiedn. De Wellbriada von de Biermösl Blosn hom de Rema mid om eppas italienischn Akzent bschriem.

Meahrane Asterix-Obmteia san aa vafuimd worn.

Da Nam „Asterix“ is vom typografischn Zeichn Asterisk obgleidd, griachisch fia: Steandal , *asterískos*.

## Beleg


## Literatua

* 
* 
* 
* 
* 
* 
* 
* 
* 

## Im Netz
* Hoamseitn vo da Asterix-Serie 
* 
* Asterix-Archiv mit Lexikon und umfangreichn Informationa
* Asterix in vaschiedanen Sprochn (englisch)
Sim to en Bersntol

**Sim to en Bersntol** (balsch *TG mòcheno*) ist a nochrichtzait (telegiornale) as bersntolerisch as kimmp ibertrong asn TCA Trentino TV ont asn TML (sender ver de minderhaitn). De nochrichtn kemmen klòfft va de Antonella Moltrer.

## En internet
* Sim to en Bersntol en internet as der sito van Trentino TV
Fraunkirch (Minga)

De **Fraunkirch** oda **Fraunkira**, eingtlich da **Dom zu Unsra Liabm Frau** in Minga is da Dom vom Erzbistum Minga und Freising und is praktisch des Wohrzeichn vo da Stod.

De Fraunkira is a spodgotischa, dreischiffiga Ziaglbau und is 109 m lang, 40 m broad und 37 m hoch. De Tiam san ebba 98,5 m hoch. Am Sidturm ko ma auffisteign und hod vo do an guadn Blick auf Minga und bis zu de Oipm. Des is deshoib megli, wei de Stodvawoitung innahoib vom Mittlan Ring koane hehan Gebaide zualosst. Seit 2004 dearfa vorlaifi a außahoib vom Mittlan Ring koane hehan Gebaide baut wean.

## Literatua
* Peter Pfister (Hrsg.): *Die Frauenkirche in München* (Schnell, Großer Kunstführer Bd. 235), Schnell & Steiner, Regnschburg 2008; ISBN 978-3-7954-2031-4.

## Im Netz

* Hoamseitn vo da Fraunkirch
* Hoamseitn vom Erzbistum Minga und Freising
Karntnarisch

**Karntnarisch** oda **Karntnerisch** nennt ma de boarischn Dialekte, wo in Karnten gredd wean. Gonz Karnten gheat zomma mit am gresstn Tei vo Tirol, am Soizburga Lungau und am Tei vo da Steiamoark zua siidboarischn Dialektgruppn.

Karntnarisch wead oft in Oba-, Middl- und Untakarntnarisch eiteit. Dazua gibts in Karnten Grenzgebiete, wo Tirolarische und Soizburgische Dialekte gredd wean.

## Grammatik
### Konjugation (Beispui)

a) ba Wortstejung **Pronom+Verb** (*i siag*)
b) ba Wortstejung **Verb+Pronom** ('siag i*)<br />
c) *'Konjunktiv I**



2. Person Sg.: -st<br />
3. Person Sg.: -t; ba Verben af -ben und -gen entfoit s -t (ar lep, ar schreip, ar sok, ar ziak)<br />
1. Person Pl.: -n; ba Verben af -ben: -m; ois vasteakte Form aa -ma (mia segma, mia gemma) <br />
2. Person Pl.: -ts<br />
3. Person Pl.: -nt

Bei der Wortfolge Verb+Pronom (zum Beispiel in Fragen) fällt bei der 2. Person Singular sowie bei der 1. und 2. Person Plural das Personalpronom weg, außer es wird besonders hervorgehoben oder betont (zum Beispiel "gemma mia heit fuat?", "seits es aa kronk?")

**Vagangaheit:*'

i hob/hon ghop <br />
i pin gwesn <br />
i hob/hon glep <br />
i hob/hob gsok <br />
i hob/hon geton <br />
i pin gongan <br />
i hob/hon gsegn<br />
i hob/hon miassn <br />
i hob/hon wolln

== Sprochbeispui ==
* Bua, iss nit so vül Tschatschlwerch, is jo nit guat fia di Zehnt! *(Tschatschlwerch moant do Siassigkeitn, vo Tschatsch = weatloses Zeig)*
* Roak uma dege Maukn! *(roak = reichn, Maukn = Quetschn)*
* Aufe auf de Olm, traust di zuawe zu de Nuggalen?
* Muckefuck? Nit de Blattlan ... aus de Oachln sölba! So hods unsa Urli imma darzöhlt. Und noacha no a Goaßmülch eine ... pfui Teifl!
* Mitn noign Göld seind de Pappmschloußar aa a Trum toirar worn.
* De is lei a Gache! Pass auf mit dea is nit zum spüln!
* Hee, oltar Sacklpickar! *(Gruass unta Habaran; Sacklpickar = Depp)*
* Kriagst a Uaringl, dass da di Eigalan ausakuman! *(Uaringl moant do Watschn)*
* Ma hob i mi jetz owa vakuzt! *(vakuzt = vaschluckt)*

== Lexik ==
A poar Beispui ausm bsundan karntnarisch, siidboarischn Vokabular:
*Buachaner - *Hoarta Hund* ('Kerl aus Hoarthoiz')
*Duttlkraxn - *BH*
*Kloazn - *drickade Birna*, *oids, hagas Mandal* (vgl. 'Zwetschgnmandal')
*Mauchalan - *Griachal*
*Puschkawetl - *Bleamestrauss* ('kloana Busch')
*[[Reindling]] - *Kuchn in Reindlform*
*Seichale - *kloans Sieb*
*Tirgntschuatsch - *Gugaruzkoibm*
*Tschack - *kastriata Goassbock*
*Tscherfl - *Schuah* (vo slow. 'cevelj' = Schuah, vom frz. 'chevre' = Goass -> goassledane Schuah)
*Tscherflgöld - *Drinkgöd* (= 'Weggöd, fias Renna')
*Tscherfltaxi - *per pedes*
*umetschinkln - *gmiatle schlendan*
*urassn - *vaschwendn*

== Schau aa ==
* [[Göttscheabarisch]]
* [[Siidboarisch]]

== Literatua ==
* Matthias Lexer: *Kärntisches Wörterbuch*. 1862 ([http://books.google.com/books?id=jY4CAAAAQAAJ Digitalisat])
* Arnulf Pichler-Stainern: *Südbairisch''. Valog Johannes Heyn, Klognfuat (2008) ISBN 978-37084-09292-5

## Im Netz
*Facebook: Karntnarisch.gredt
*Infos und Literatua
*Kärntner Wörterbuch
*Keantna Weatabuach, eppa 4800 Vokabe, aktuell
Uli Hoeneß

Da **Ulrich „Uli“ Hoeneß** (* 5. Jenna 1952 in Uim) is a ehmoliga schwäbischa Fuaßboiaa. Seit 2009 is a da President vom FC Bayern Minga und domit da Nochfoiga vom Franz Beckenbauer.

Ois aktiva Spuia hod da Hoeneß in de 1970 Joar mitm FC Bayern Minga fost oi wichtign Titl im eiropäischn Vareinsfuaßboi gwunna. Mit da deitschn Nationalmonschhoft is a Eiropamoasta worn und 1974 Wejdmoasta.

Seit 2006 wohnt da Hoeneß Uli z Bad Wiessee am Tegernsee. Friaa hod a 30 Joar z Ottobrunn glebd. Ea is vaheiradt und hod zwoa Kinda und zwoa Enklkinda.

Da Hoeneß hot Steuan hiterzogn und deswegn im Gefängnis gsessn.

## Im Netz
* Profil af da Hoamseitn vom FC Bayern
* 
* SZ-Magazin 47/2009: "Geordnete Übergabe"
* Ulrich Hoeneß af Fussballdaten.de
* Ulrich Hoeneß bei Maybrit Illner vom 24. Septemba 2009
Alpspitz

De **Alpspitz** is a Berg in de boarischn Oipn und ghert zum Wettastoagebirge bei Garmisch-Partnkirchn. Da Berg is 2.628 m hoch und is deitlich zu erkenna an da spitzn Gipfeform.

## Im Netz

* Alpspitze auf 'summitpost.org'' (englisch)
* Aussichtsplattform Alpspix